ΓΡΑΠΤΗ ΕΡΩΤΗΣΗ E-1065/00

υποβολή: Helmuth Markov (GUE/NGL) προς την Επιτροπή

(4 Απριλίου 2000)

Θέμα: Συχνότητα ατυχημάτων στα οποία εμπλέκονται νέοι οδηγοί

Είναι γνωστό- και οι στατιστικές (τουλάχιστον όσον αφορά τη Γερμανία) το τεκμηριώνουν -ότι το μερίδιο συμμετοχής οδικών ατυχημάτων στα οποία εμπλέκονται νέοι οδηγοί στο συνολικό αριθμό των εν λόγω ατυχημάτων είναι δυσανάλογα μεγάλο. Από το 1999 το ποσοστό των θανόντων ή τραυματισθέντων επιβατών ιδιωτικών αυτοκινήτων ηλικίας 18-29 ετών ανήλθε σε 26 % και 25 % αντιστοίχως (Πηγή: Έκθεση δεδομένων της Ομοσπονδιακής Στατιστικής Υπηρεσίας για το 1999).

Ως εκ τούτου, ερωτώ την Επιτροπή:

1. Υπάρχουν ανάλογα στατιστικά στοιχεία για το συνολικό χώρο της ΕΕ;

2. Εάν ναι, πόσοψηλό είναι το ποσοστό των νεκρών και των τραυματιών νέων οδηγών σε όλη την ΕΕ;

3. Φρονεί η Επιτροπή ότι επιβάλλεται η λήψη μέτρων προκειμένου να αντιμετωπισθεί αυτή η κατάσταση/ τάση;

4. Ποια μέτρα θα μπορούσαν να ληφθούν, κατά τη γνώμη της Επιτροπής, σε ευρωπαϊκό επίπεδο, προκειμένου να μειωθεί η αναλογία και ο αριθμός των ατυχημάτων στα οποία εμπλέκονται νέοι οδηγοί;

5. Θα μπορούσε ενδεχομένως η Επιτροπή να μελετήσει ως μέτρο προς αυτή την κατεύθυνση την επιβολή περιορισμού στους νέους οδηγούς να οδηγούν αυτοκίνητα με κινητήρα ισχύος 50 ίππων κατάνώτατο όριο (ανάλογα με τον περιορισμό του κυβισμού μοτοσυκλετών που ισχύει στη Γερμανία για τους νέους οδηγούς μοτοσυκλέτας).

Απάντηση της κας de Palacio εξ ονόματος της Επιτροπής

(15 Μαΐου 2000)

1. Αντίστοιχα δεδομένα διατίθενται σε κοινοτικό επίπεδο (μολονότι δεν έχει γίνει ακόμη επεξεργασία των δεδομένων του 1999) χρησιμοποιώντας τη βάση δεδομένων CARE για τα στατιστικά στοιχεία των ατυχημάτων (απόφαση 93/704/ΕΚ του Συμβουλίου, της 30ής Νοεμβρίου 1993 σχετικά με τη δημιουργία κοινοτικής τράπεζας στοιχείων για τα τροχαία ατυχήματα(1).

2. Για τα τελευταία έτη ο μέσος όρος των νέων οδηγών (18-29) που σκοτώθηκαν σε οδικά δυστυχήματα στα άλλα 14 κράτη μέλη, ως προς τον αριθμό των επιβαινόντων σε όχημα, είναι 24 %. Ο αριθμός των νέων οδηγών (18-29) που σκοτώθηκαν ως προς το σύνολο των οδηγών αυτοκινήτου που σκοτώθηκαν σε δυστυχήματα είναι 38 %.

3.-4. Η Επιτροπή ενδιαφέρεται για την οδική ασφάλεια. Τον Απρίλιο του 1997 εξέδωσε ανακοίνωση για την οδική ασφάλεια(2) η οποία πρότεινε ένα πρόγραμμα δράσης για λήψη μέτρων για την περίοδο 1997-2001. Η Επιτροπή ενέκρινε επίσης στις 17 Μαρτίου 2000 μια έκθεση προόδου(3) η οποία δίνει προτεραιότητα, με βάση την ανάλυση της αποδοτικότητας ως προς το κόστος, σε μέτρα που πρέπει να ληφθούν κατά τη διάρκεια τουπολοίπου προγράμματος δράσης. Τα μέτρα προτεραιότητας που έχουν καθοριστεί είναι τα εξής: EuroNCAP (δοκιμή σύγκρουσης οχήματος) ζώνες ασφαλείας και χρήση συστημάτων συγκράτησης παιδιού χρήση αλκοόλ διατάξεις περιορισμού της ταχύτητας για ελαφρά οχήματα διαχείριση επικίνδυνων σημείων του δρόμου και ασφαλέστερες προσόψεις αυτοκινήτων για πεζούς και ποδηλάτες. Επιπλέον, πέντε ακόμη μέτρα χρήζουν περαιτέρω έρευνας: ιατρικά πρότυπα για τις άδειες οδήγησης δοκιμασίες για τη χορήγηση αδειών οδήγησης οδήγηση με αναμμένα φώτα την ημέρα επιπτώσεις των φαρμάκων στη συμπεριφορά του οδηγού και περίθαλψη μετά από ατύχημα. Τέλος, προσδιορίστηκαν τρία μέτρα τα οποία παρέχουν αξιόλογηποστήριξη και ενίσχυση: η βάση δεδομένων CARE ένα ολοκληρωμένο σύστημα πληροφόρησης και έρευνα σχετικά με τα πρότυπα των οχημάτων και την τηλεματική.

5. Η Επιτροπή δεν προτίθεται ναποδείξει περιορισμούς της ισχύος ή της απόδοσης των οχημάτων που οδηγούνται από νέους ή αρχάριους οδηγούς.

(1) ΕΕ L 329 της 30.12.1993.

(2) COM(97)131 τελικό.

(3) COM(2000)125 τελικό.